Χρήστος Δήμας (σκηνοθέτης)

Ο Χρήστος Δήμας (Ελευσίνα, 25 Ιανουαρίου 1969) είναι Έλληνας σκηνοθέτης, σεναριογράφος και ηθοποιός.

 Βιογραφικό 
Ο Χρήστος Δήμας γεννήθηκε τον χειμώνα του 1969 στην Ελευσίνα όπου και μεγάλωσε. Από τη δεκαετία του '80 έως και τα μέσα του '90 ασχολούταν επαγγελματικά με το μπάσκετ, καθώς αγωνιζόταν στην ομάδα του Πανελευσινιακού, ενώ έπειτα υπήρξε και η προοπτική να συνεχίσει την καριέρα του στις ομάδες του Κρόνου και του Πανιωνίου με τις οποίες και είχε κάνει προπονήσεις. Παράλληλα, έτρεφε τεράστια αγάπη για τον κινηματογράφο και όπως έχει δηλώσει και ο ίδιος, από μικρή ηλικία άρχισε να παρακολουθεί αρκετές ταινίες. Σπούδασε Πολιτικές Επιστήμες στο Πανεπιστήμιο Αθηνών και το δίλημμα μεταξύ μπάσκετ και σινεμά έληξε οριστικά το 1994, όταν ο τότε 25χρονος Χρήστος Δήμας αποφάσισε να αναχωρήσει για τις ΗΠΑ και να ακολουθήσει το όνειρο του που δεν ήταν άλλο από τη σκηνοθεσία.

Παρακολούθησε σεμινάρια κινηματογράφου στο Άμστερνταμ και στη Φινλανδία, ενώ επιπλέον εργάστηκε ως βοηθός σκηνοθέτη στο Σαν Φρανσίσκο. Το 1995 σκηνοθέτησε την πρώτη μικρού μήκους ταινία του με τίτλο Ένας ουρανός γεμάτος αστέρια και ακολούθησαν οι επίσης μικρές σε διάρκεια ταινίες Tender (1997), Ανάσα (1998) και Αμερικάνος (2000). Το 2000 σκηνοθετεί και γράφει την πρώτη μεγάλου μήκους ταινία του με τίτλο Τέσσερα και ένα χρόνο αργότερα υπογράφει το σενάριο και τη σκηνοθεσία της ταινίας Ακροβάτες του κήπου με ένα καστ αποτελούμενο από ηθοποιούς όπως η Θέμις Μπαζάκα, η Γιώτα Φέστα, η Νένα Μεντή, ο Γιώργος Σουξές κ.ά.

Παράλληλα τη σεζόν 2000-2001 ήταν ανάμεσα στους σκηνοθέτες και τους σεναριογράφους της σειράς Κόκκινος κύκλος που προβλήθηκε από τη συχνότητα του ALPHA. Από το 2003 έως και το 2005 σκηνοθετούσε την κοινωνική σειρά της ΕΡΤ Σχεδόν Ποτέ με πρωταγωνίστριες τις Βάνα Ραμπότα, Αννίτα Κούλη, Άννα-Μαρία Παπαχαραλάμπους και Ντορέττα Παπαδημητρίου, ενώ την ίδια περίοδο ανέλαβε τη σκηνοθεσία βιντεοκλίπ σπουδαίων καλλιτεχνών όπως ο Αντώνης Ρέμος, η Μαρινέλλα, ο Γιάννης Κότσιρας, ο Γιώργος Νταλάρας, ο Αντώνης Βαρδής, ο Γιάννης Πλούταρχος και η Δήμητρα Γαλάνη. Το 2005 βρέθηκε στο τιμόνι του Δυο μέρες μόνο του Χριστόφορου Παπακαλιάτη, ενώ από το 2006 ξεκίνησε να σκηνοθετεί κάποια από τα επεισόδια της επιτυχημένης σειράς 10η εντολή όπου και παρέμεινε μέχρι και τον τελευταίο κύκλο της που προβλήθηκε το 2015. Το 2008, υπήρξε σκηνοθέτης 2 εκ των 10 επεισοδίων της κωμικής σειράς του ALPHA Veta Queen με πρωταγωνίστρια την Ελισάβετ Κωνσταντινίδου και την ίδια σεζόν βρέθηκε και στο Κλειδί του Παραδείσου με τους Σπύρο Παπαδόπουλο, Αποστόλη Τότσικα και Ζέτα Μακρυπούλια.

Το 2009 επέστρεψε στον κινηματογράφο με την επιτυχημένη ταινία Νήsos, η οποία θεωρείται μία από τις εμπορικότερες ελληνικές ταινίες του 21ου αιώνα, έχοντας κόψει πάνω από 500.000 εισιτήρια. Το συνολικό της box office είναι τα $5,696,912 σύμφωνα με το IMDB Pro, ενώ στην ταινία πρωταγωνιστούν μεταξύ πολλών άλλων οι Δάφνη Λαμπρόγιαννη, Οδυσσέας Παπασπηλιόπουλος, Κώστας Βουτσάς, Ελένη Καστάνη και Βλαδίμηρος Κυριακίδης. Τη σεζόν 2010-2011, σκηνοθέτησε τη ρομαντική κομεντί Ο πόλεμος των άστρων, καθώς και κάποια επεισόδια της σειράς του MEGA Ο 3ος νόμος, ενώ ένα χρόνο αργότερα (2012) την ταινία Poker Face με πρωταγωνιστές τους Άλκη Κούρκουλο, Αντώνη Καφετζόπουλο, Δημήτρη Πιατά, Γιάννη Μποσταντζόγλου κ.α. Το 2013, αναλαμβάνει τη σκηνοθεσία της ταινίας «Ακάλυπτος» με πρωταγωνιστή τον Πέτρο Φιλιππίδη και έπειτα από δύο χρόνια (2015) του «Amore Mio» με την Ιωάννα Τριανταφυλλίδου και τον Φάνη Μουρατίδη. Το 2016 αναλαμβάνει την κωμωδία Μαγικός καθρέφτης με τους Μάκη Παπαδημητρίου, Ζέτα Δούκα, Ελένη Κοκκίδου, και άλλους πολλούς ηθοποιούς η οποία γίνεται η πρώτη ελληνική 3D ταινία.

Τη σεζόν 2018-2019 ήταν ένας εκ των σκηνοθετών των σειρών του Open TV Ο πρίγκιπας της φωτιάς και Ου φονεύσεις, ενώ το 2021 του ζητήθηκε από τον πρόεδρο και ιδιοκτήτη της ΚΑΕ Παναθηναϊκός Δημήτρη Γιαννακόπουλο να γράψει και να σκηνοθετήσει την ταινία Ταξίδι στα αστέρια η οποία αφηγείται την ιστορία της ομάδας μπάσκετ του Παναθηναϊκού. Τον ρόλο του Παύλου Γιαννακόπουλου ερμήνευσε ο Δάνης Κατρανίδης, καθώς συμμετείχαν και οι Αργύρης Πανταζάρας, Θέμης Πάνου, Γιώργος Γάλλος κ.ά.

Το 2022 υπέγραψε τη σκηνοθεσία στη σύγχρονη τηλεοπτική διασκευή των κλασικών ελληνικών ταινιών «Ούτε Γάτα, Ούτε Ζημιά» και «Μιας Πεντάρας Νιάτα» του Αλέκου Σακελλάριου, στο πλαίσιο της σειράς του Alpha TV Τα Νεοκλασικά.

 Φιλμογραφία 
+ΈτοςΤίτλοςΣενάριοΣημειώσεις1996Ένας ουρανός γεμάτος αστέριαΟ ίδιοςΚινηματογραφικό ντεμπούτο1997TenderΤαινία μικρού μήκους1998Ανάσα1999Αμερικάνος2000ΤέσσεραΠρώτη μεγάλου μήκους ταινία2001Οι ακροβάτες του κήπουΤαινία μεγάλου μήκους2000-2001Κόκκινος κύκλοςΑπόστολος Τσαούσογλου, Αλέξανδρος Κακαβάς, Χρήστος Δήμας, Γιώργος ΜπακόλαςALPHA2003-2005Σχεδόν ποτέΚατερίνα ΜπέηΕΡΤ2004BabalouΑπόστολος ΤσαούσογλουALPHA2005Δυο μέρες μόνοΧριστόφορος ΠαπακαλιάτηςMEGA2006-201510η εντολήΒασίλης Ρίσβας, Δήμητρα Σακαλή, Στέλλα Βασιλαντωνάκη, Έλενα Σολωμού, Παναγιώτης Ιωσηφέλης, Πάνος Κοκκινόπουλος, Νίκος Απειρανθίτης, Δημήτρης ΓιαμλόγλουALPHA2008Λύσε τη σιωπήΠρίσμα+Veta Queen Γιώργος ΚρητικόςALPHA2009ΝήsosΚωστής Παπαδόπουλος - Έλενα ΣολωμούΤαινία μεγάλου μήκους2010Ο πόλεμος των άστρων Κώστας ΒαζάκαςANT1Ο 3ος ΝόμοςΒασίλης Ρίσβας, Δήμητρα Σακαλή, Παναγιώτης ΙωσηφέληςMEGA2012Poker FaceΆσπα ΚαλλιάνηΤαινία μεγάλου μήκους2013Ακάλυπτος Λευτέρης Καπώνης, Παναγιώτης Μαντζιαφός, Κωνσταντίνα Γιαχαλή2015Amore MioΚωστής Παπαδόπουλος - Έλενα Σολωμού2016Ο μαγικός καθρέφτηςΤαινία μεγάλου μήκους2018-2019Ο πρίγκιπας της φωτιάςΓιώργος Κυρίτσης, Διονύσης Γεωργάνος, Χριστίνα Μητροπούλου, Μαρία Σπανέα, Στέλλα ΒασιλάκηOpen TVΟυ ΦονεύσειςΒασίλης Ρίσβας - Δήμητρα Σακαλή2021Ταξίδι στα αστέριαΟ ίδιοςΤαινία μεγάλου μήκους2022Τα ΝεοκλασικάΚωνσταντίνα Γιαχαλή, Ζωή ΚοϊβάρηAlpha TV

 Θέατρο 
Εκτός από τον κινηματογράφο και την τηλεόραση έχει σκηνοθετήσει και στο θέατρο τις παραστάσεις "Ανυπακοή" στο ΚΘΒΕ (2002-2003),"Αθανασία" που παρουσιάστηκε στο Ίδρυμα Μιχάλης Κακογιάννης και στα θέατρα Οδού Κεφαλληνίας και Ιλίσια - Βολανάκης τις σεζόν 2012, 2017 και 2018 αντίστοιχα, με πρωταγωνίστρια την Άννα Μαρία Παπαχαραλάμπους, καθώς και τον "Βιτρούβιο" του Στέφανου Κακαβούλη που παίχτηκε την άνοιξη του 2025 στη θεατρική σκηνή της Ανωτάτης Σχολής Καλών Τεχνών.

Έχει επίσης συνεργαστεί με σπουδαίους σκηνοθέτες του θεάτρου όπως ο Στάθης Λιβαθινός, η Ρούλα Πατεράκη, ο Δημήτρης Τάρλοου, η Μαριάννα Τόλη, ο Λαέρτης Βασιλείου κ.α. Τα τελευταία χρόνια σκηνοθετεί τα διαφημιστικά σποτ των παραστάσεων του Εθνικού Θεάτρου.

 Διακρίσεις 
 Διάκριση του ΥΠΠΟ (Ανάσα-1998)
 Βραβείο Κοινού στο Τορόντο (Ανάσα-1998)
 Βραβείο σκηνοθεσίας, Μήλος (Ανάσα-1998)
 Βραβείο καλύτερης ταινίας μικρού μήκους, Τορόντο (Ανάσα-1998)
 Β' βραβείο, Φεστιβάλ ταινιών μικρού μήκους Δράμας (Αμερικάνος-1999)
 Α' κρατικό βραβείο από το ΥΠΠΟ (Αμερικάνος-1999)
 Βραβείο καλύτερης ταινίας, Μιλγουόκι (Αμερικάνος-1999)

 Παραπομπές